אודי תורג'מן

אודי תורג'מן (29 בספטמבר 1965) הוא מעבד, מפיק מוזיקלי ומלחין ישראלי. תורג'מן החל את דרכו בתעשיית המוזיקה כמוזיקאי בשנות ה-90. בשנת 2009 יצא אלבומה השני של סיגל שחמון, שעסק בפרידתה של שחמון מבעלה, שתורג'מן עיבד לצידו של ליאור שושן. תורג'מן ושושן המשיכו לשתף פעולה, והפיקו את שיריה של מורן אהרוני מיד עם תום העונה הרביעית של "כוכב נולד" שבה השתתפה. בשנת 2011, החל תורג'מן לשתף פעולה עם עמיר בניון במסגרת העבודה על אלבומה של גלי עטרי שכתב בניון, וממנו יצאו שלושת הסינגלים "עזוב", "מכאן לשם" ו"היו ימים". שיתוף הפעולה המוצלח בין תורג'מן ובניון נמשך, והראשון הפיק את אלבומו "קהלת", אשר פנה לקהל הערבי, התבסס כולו על טקסטים של שלמה המלך, וכן על שירים נוספים במסגרת אלבום האולפן העשירי שלו "עץ על מים". ב-2013 יצא השיר "תן לי כוח" של יהורם גאון מתוך אלבום אולפן עתידי, שהפיק תורג'מן, וכתב והלחין בניון. בשנת 2015 יצא אלבומו ה-13 של בניון, "סופה", שתורג'מן היה המפיק המוזיקלי שלו. באותה תקופה פעל תורג'מן כקלידן במסגרת סיבובי ההופעות של בניון, יהורם גאון, אריק סיני ועוד. במהלך תקופת הקורונה פגש תורג'מן ברבקה זהר, והשניים החלו לעבוד על אלבום האולפן ה-11 שלה, "לשמוע את הלב". תורג'מן הפיק את הפרויקט מוזיקלית וניהל אותו אומנותית, ובו לקחו חלק היוצרים דודו טסה, נעם חורב, שחר הדר, ברק פלדמן, יחזקאל רחמים, לירון בן שמעון, משה קלוגהפט ועמרי קסטן. שיר הנושא מהאלבום זכה להצלחה מרובה ולשבחים מהמבקרים, ואף נכנס פעמיים לפלייליסט של כאן גימל. במקביל לפועלו במסגרת אלבומה של זהר, החל תורג'מן לעבוד על פרויקט "החדר הסודי", שבו אירח מגוון רחב של אמנים ישראליים. שירי האלבום המקוריים נכתבו על-ידי יוצרים שונים, הולחנו והופקו על-ידי תורג'מן, ובוצעו על-ידי אמנים רבים, ביניהם ארקדי דוכין, אריאל זילבר, רבע לאפריקה, ברי סחרוף, ארז לב ארי, פבלו רוזנברג ועוד. ב-7 בנובמבר 2023, חודש לאחר תחילת מלחמת חרבות ברזל, הוציא מחדש ביחד עם הזמרת רבקה זהר את "קול גלגל" שהוקלט במקור בידי שוטי הנבואה. אודי תורג'מן ברשת החברתית פייסבוק אודי תורג'מן באתר שירונט אודי תורג'מן, דף שער בספרייה הלאומית טל פרי, ‏סיגל שחמון שרה "תגלי לו", באתר ‏מאקו‏, 3 במאי 2009 מורן אהרוני: קליפ חדש "מסגיר את גודל השריטה", באתר ynet, 8 בינואר 2013 אסף נבו, ‏מורן אהרוני שרה אמדורסקי ונעם רותם, באתר ‏מאקו‏, 8 ביוני 2010 אסף נבו, ‏מורן אהרוני משחקת אותה ליידי גאגא, באתר ‏מאקו‏, 9 בנובמבר 2010 עמי פרידמן, גלי עטרי: "זוגיות, זה באמת לא פשוט", באתר ynet, 17 בפברואר 2014 אסף נבו, ‏עזוב, רד מזה, תשתוק, אל תדבר אלי, באתר ‏מאקו‏, 6 במרץ 2011 לירון נגלר-כהן, עמיר בניון שר קהלת לערבים, באתר ynet, 1 במאי 2011 אסף נבו, ‏מזרח תיכון חדש, גרסת עמיר בניון, באתר ‏מאקו‏, 1 במאי 2011 אסף נבו, ‏זמר לאומי, באתר ‏מאקו‏, 18 בינואר 2012 עינב שיף‏, עמיר בניון באלבום "עץ על מים": בליגה משל עצמו, באתר וואלה, 15 בינואר 2012 אלבום חדש ליהורם גאון - מילים ולחן: עמיר בניון, באתר ynet, 20 במאי 2013 אסף נבו, ‏יהורם גאון חוזר ומבקש: "תן לי כוח", באתר ‏מאקו‏, 20 במאי 2013 רועי בהריר פרל‏, טעון קיפוח 28: האלבום החדש של עמיר בניון יכה בכם כמו סופה, באתר וואלה, 12 בפברואר 2015 בן שלו, הייתי רוצה לשנוא את האלבום החדש של עמיר בניון, באתר הארץ, 23 בפברואר 2015 רבקה זהר כבר לא ציפתה ליצור מחדש - ואז הגיע אלבום, באתר ערוץ 7, ‏2022-03-03 רבקה זהר: החיים הם מוזיקה | 103fm, באתר 103FM - האזנה לרדיו און ליין רבקה זוהר - לשמוע את הלב, באתר הכותל הישראלי, ‏2021-02-23 (באנגלית) רבקה זהר לשמוע את הלב, באתר yosmusic.com, ‏2021-02-17 קשת ברגסון, ‏"סופות": רבקה זהר בסינגל חדש, באתר "סרוגים", 17 באוקטובר 2021 המיזם המוזיקלי שמארח מגוון רחב של אומני ישראל, באתר ישראלה, ‏2021-02-04 מיקי נירון, ‏מגלה סודות מן החדר, באתר ‏מאקו‏, 12 בפברואר 2021 קשת ברגסון, ‏ארז לב ארי ואודי תורג'מן בסינגל חדש: "אחת לתקופה", באתר "סרוגים", 1 בנובמבר 2022 החדר הסודי: אודי תורג'מן מארח את ברי סחרוף, באתר ערוץ 7, ‏2022-09-05